
Ühtse kuutasu kehtestamine Narvas 
Raudtee tänav 5 hoones asuvate ruumide 
kasutamise eest (SA Narva Kant)
1. ASJAOLUD JA MENETLUSE KÄIK

Narva Linnavalitsuse Linnamajandusametile laekus SA Narva Kant, registrikood 90014782, taotlus, milles palutakse kehtestada 2022. aastal hooldus- ja kommunaalkulude katmiseks ühtne kuutasu 2021. aasta tasemel.
SA Narva Kant (edasi ka SA) tegevuse põhisuunad on määratud Narva linna kultuuristrateegias aastani 2030, kus SA on märgitud vastutava elluviija ja partnerina.

SA Narva Kant tegevuse eesmärgiks on säilitada ajaloolis-kultuuriline keskkond, arendada kodu-uurimist, haridustööd, aga ka tegeleda otsingutöödega, korraldada temaatilisi näitusi ja muuseum, töö noortega jne.
Narva Linnavalitsuse 22.03.2021 korraldusega nr 204-k kehtestati SA-le Narva Kant Narvas Raudtee tänav 5 hoones asuvate ruumide kasutamisel 2021. aastaks hoone hooldustasu ning kommunaalteenuste kulude katmiseks ühtne kuutasu soodustusega 40% arvestuslikest kuludest.
Narva Linnavalitsuse Kultuuriosakond toetab SA Narva Kant taotlust kehtestada 2022. a hoone hoolduskulude ja kommunaalteenuste tasumisel ühtne kuutasu.

Antud küsimust arutati Narva Linnavalitsuse linnavarakomisjoni koosolekul 23.05.2022. a (protokoll nr 3.1-6/8-2022) ning otsustati järgmist:
11.1.
Narva Linnavalitsuse Linnamajandusametil kontrollida õiguslikku alust SA-le Narva Kant ühtse kuutasu kehtestamise kohta hooldus- ja kommunaalkulude katmiseks 40% ulatuses 2021. aasta tegelikest kuludest ajavahemikuks 01.01.- 30.06.2022 (tagasiulatuvalt).

11.2.
Kehtestada õigusliku aluse olemasolul SA-le Narva Kant ühtne kuutasu hooldus- ja kommunaalkulude katmiseks 40% ulatuses 2021. aasta tegelikest kuludest.

2. ÕIGUSLIKUD ALUSED
Narva Linnavolikogu 17.03.2005. a määruse nr 14 “Linnavara kasutusse andmise kord” § 52¹ kohaselt võib tasuta kasutuslepingu sõlmimisel kehtestada sihtasutustele ja mittetulundusühingutele ning linna osalusega äriühingutele vara hooldus- ja kommunaalkulude katmiseks ühtse kuutasu linnavalitsuse korralduse alusel. Ühtse kuutasu kehtestamise otsustus tehakse linnavalitsuse struktuuriüksuse põhjendatud taotluse olemasolul.

3. OTSUS

Kehtestada Sihtasutusele Narva Kant, registrikood 90014782, ajavahemikuks 01.01.- 30.06.2022 (tagasiulatuvalt) Narvas Raudtee tänav 5 hoones asuvate ruumide kasutamisel hooldus- ja kommunaalkulude katmiseks ühtne kuutasu soodustusega 40% ulatuses 2021. aasta tegelikest kuludest.
4. RAKENDUSSÄTTED
4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks SA-le Narva Kant.
4.3. Korraldust võib vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

